22 верасня 1236 адбылася вядомая бітва пры Саўле, дзе аб’яднанае балцкае войска дало адпор ордэну мечаносцаў, у якой загінулі вялікі магістр Вольквін і 48 рыцараў ордэна мечаносцаў. Цяпер жа гэты дзень адзначаецца як Дзень адзінства балтаў, які святкуюць і ў нас. Чаму? Апроч балцкага этнагенезу ёсць яшчэ адзін цікавы факт, які паказвае наш след у той бітве. Войскам тым, калі верыць познім летапісам (па ранніх версіях, войскам кіраваў князь Вікінт), кіраваў князь Рынгальд, які, паводле некаторых гістарычных крыніцаў, тады княжыў у Навагрудку. Праўда гэта ці не, невядома, але ў любым разе падзея важная ў гісторыі, бо менавіта яна — адна з падзей, што паспрыяла стварэнню ВКЛ.